Terima Y.B. DATO’ MOHD IMRAN BIN TAMRIN: kasih saya ucapkan kepada Yang Berhormat Timbalan Speaker. Masa yang diberikan 5 minit saya cuba sedaya upaya untuk meringkaskan beberapa perkara-perkara yang ingin saya bangkitkan sebelum itu saya ucapkan syabas dan tahniah di atas pelantikan Yang Berhormat Tuan Timbalan Speaker yang baru dan juga ucapan penghargaan dan juga terima kasih kepada mantan Puan Timbalan Speaker dan seterusnya kita sedia maklum dalam Kerajaan baik di peringkat Persekutuan mahupun di peringkat Negeri menangani isu wabak Covid-19 ni adalah satu yang unpresented yang tidak pernah berlaku dan juga tidak pernah kita duga untuk kita alami dalam tempoh masa ini dan selepas pasca Covid-19 ini perkataan new normal dan juga terms social distancing dengan izin, penjarakan sosial menjadi satu kebiasaan baru kepada kita. Jadi ada banyak perkara-perkara yang perlu kita pastikan rakyat mahupun penduduk dan juga pengundi di dalam kawasan kita, kita perlu pastikan untuk mereka mempraktikkan dan juga mengamalkan perkara-perkara ini supaya di masa akan datang wabak Covid-19 ataupun yang seumpamanya tidak menular seperti mana yang berlaku ni dan Alhamdulillah, ucapan syabas dan tahniah juga kepada seluruh warga frontlines yang bekerja bertungkus-lumus, pagi, petang, siang, malam, subuh, senja bagi memastikan negara kita, negeri kita terkawal wabak Covid-19 ini.
Saya juga ingin merakamkan ucapan syabas dan tahniah kepada seluruh rakan-rakan dan juga sahabat-sahabat Ahli Yang Berhormat yang mana sepanjang tempoh perintah kawalan pergerakan kita semua ini tidak berada di rumah tetapi kita semua berada di lapangan membantu rakyat di luar sana dengan kemampuan dan juga apa juga saluran dan juga bantuan Kerajaan yang dibekalkan kepada kita dan ini tidak lain dan tidak bukan adalah dasarnya dan juga asasnya untuk kita bersama-sama dan juga membantu rakyat. Jadi, tahniah kepada semua rakan-rakan Yang Berhormat.
Seterusnya untuk kita ke hadapan, pasca Covid-19 ini, apa yang paling penting adalah bagaimana untuk kita memulihkan dan juga meletakkan semula ekonomi, khususnya di negeri kita ini di Negeri Selangor yang terjejas oleh kerana Perintah Kawalan Pergerakan dan juga penularan wabak Covid-19. Yang Amat Berhormat Sungai Tua
telah membentangkan Pakej Rangsangan Ekonomi Selangor Prihatin dan persoalan yang paling penting di dalam Pelan Rangsangan ini adalah, adakah usaha-usaha Kerajaan untuk memastikan Rangsangan Ekonomi Pasca Covid-19 ini cukup dan juga menyeluruh.
Ada beberapa perkara yang telah dibentangkan. Sebagai contoh, kalau kita lihat tadi ada rakan Yang Berhormat juga menyentuh tentang industri pelancongan yang mana Selangor ini adalah negeri yang terkenal dengan industri pelancongan khususnya industri pelancongan yang berasakan Agro-tourism. Kerajaan ada memperuntukkan pemberian insentif RM1,000.00 kepada pemandu pelancong, pengusaha homestay dan juga hos komuniti yang berjumlah 600,000.00. Jadi dengan pemberian one off RM1,000.00 ini yang berjumlah 600,000.00 ianya hanya boleh di manfaatkan oleh 600 orang ataupun 600 individu ataupun 600 pengusaha-pengusaha homestay.
Jadi ini, saya rasakan ianya terlalu sedikit dan ianya perlu ditambah lagi sepatutnya peruntukan ini sebab khususnya kita di anjung utara Negeri Selangor, DUN Sungai Panjang, DUN Sabak, DUN Sungai Air Tawar, ini adalah kawasan-kawasan termasuk DUN Sekinchan adalah kawasan-kawasan yang ramai pengusaha-pengusaha homestay jadi mana mungkin kalau kita average kan ataupun kita nisbahkan satu DUN hanya boleh ada 10 ke 11 orang sahaja yang boleh mendapat manfaat daripada insentif pemberian 1,000 ini dan kita tidak nafikan ada lagi pemberian dalam bentuk 2 juta ringgit ini yang bagaimana cara pengagihannya.
Dan seterusnya perkara yang kedua, adalah berkenaan dengan keselamatan bekalan makanan. Kita bersetuju apabila pihak Kerajaan membentangkan jumlah yang agak besar, 50 juta ringgit diperuntukkan untuk membangunkan dan juga memastikan keselamatan bekalan makanan khususnya dalam sektor pertanian moden. Di anjung utara Negeri Selangor ini adalah kawasan ataupun gugusan pertanian dan juga industri asas tani jadi dalam jumlah 50 juta ini kalau boleh ditambah lagi, tambahkan lagi kerana ramai pengusaha-pengusaha dan juga usahawan-usahawan dan juga petani-petani yang hari ini semakin mempertingkatkan kaedah pertanian mereka khususnya di kalangan Agroprenuer ataupun Agroprenuer muda iaitu usahawan- usahawan, petani-petani muda yang mana sebagai contoh di kawasan saya ada satu koperasi yang dikenali sebagai Koperasi Wawasan Tani, mereka telah menggunakan ataupun telah pun mengimplementasi pertanian berkonsepkan pertanian moden dan juga menggunakan konsep internet of things (IOT) dengan menggunakan dron dan sebagainya. Jadi ini perlu kita perkasakan dan juga kita bangunkan dan selain daripada itu, ianya juga membuka peluang-peluang pekerjaan baru yang lebih hipsterlah bahasa orang muda ni sebab minat mereka tak boleh nak jadi pilot kapal terbang mereka jadi pilot dron yang boleh mereka dapat pendapatannya. Menyembur baja siraman, menyembur racun dan sebagainya di kawasan-kawasan sawah padi. Jadi ini adalah satu lonjakan kemajuan dalam sistem teknologi yang kita boleh implementasikan dan beberapa isu lain